Nicola Zaccaria

Roedd **Nicola Zaccaria** (9 Mawrth 1912,  - 24 Gorffennaf 2007) yn ganwr bas operatig Groegaidd, a oedd yn un o brif faswyr Teatro alla Scala am ryw bymtheng mlynedd yn ystod y pumdegau a'r chwedegau. Yn La Scala byddai'n aml yn gyd berfformio a Maria Callas 
## Cefndir ac addysg gerddorol
Ganwyd Nicolas Angelos Zachariou yn Piraeus, un o faestrefi Athen ym 1923. Fe wnaeth marwolaeth gynamserol ei rieni orfodi iddo a'i frawd a chwaer cael eu magu gan fodryb. Yn ei ieuenctid daeth yn aelod o gôr y Drindod Sanctaidd yn Piraeus ac yna o Gôr Piraeus dan gyfarwyddyd Menelaos Palandios. Felly, drwy lafarganu Bysantaidd, daeth i gysylltiad â cherddoriaeth symffonig ac opera. Astudiodd yn y Conservatoire Manolis Kalomiris yn Athen.

## Gyrfa
Wedi ymadael a'r coleg daeth yn aelod o gôr Opera Cenedlaethol Gwlad Roeg. Gwnaeth ei début fel unawdydd ar ddiwedd y 1940au fel yr Iarll Ceprano in Rigoletto (sef y Comisiynydd yn *La traviata*). Canodd ei rôl fawr gyntaf ym 1949 fel Raimondo yn *Lucia di Lammermoor* gan Gaetano Donizetti.

Dechreuodd ei yrfa ryngwladol ym 1953 pan wnaeth ei début yn La Scala fel Sparafucile yn *Rigoletto* Verdi. Canodd gyntaf gyda Callas ym 1954 yn rôl yr Oracle yn *Alceste* Gluck. Yn ystod y ddwy flynedd nesaf ymddangos gyda hi fel y dyn hysbys yn *La Vestale*, Rodolfo yn opera Gaspare Spontini *La sonnambula* (a berfformiwyd hefyd yng Ngŵyl Caeredin), Raimondo yn *Lucia* ac Oroveso yn *Norma* gan Vincenzo Bellini. Gwnaeth ei début yn y Tŷ Opera Brenhinol Covent Garden ym 1957 fel Oroveso (gyda Callas fel Norma) a chafodd ei lais cain ei edmygu'n fawr.

Yn La Scala ym 1958, creodd rôl y Trydydd Temtiwr yn premiere y byd o opera Ildebrando Pizzetti *Assassinio nella cattedrale*, addasiad o ddrama T. S. Eliot *Murder in the Cathedra*l 

Yn y blynyddoedd canlynol a hyd at ddechrau'r 1980au, canodd ym mhob un o brif theatrau a gwyliau opera'r Eidal (Rhufain, Fienna, Napoli, Palermo, Fflorens, Torino) yn ogystal â dinasoedd a gwyliau Ewropeaidd a thu hwnt (Berlin, Fienna, Salzburg, Moscow, Llundain, Caeredin, Paris, Aix-en-Provence, Brwsel, Madrid, Munich, Aachen, Dinas Mecsico, Rio de Janeiro, Johannesburg). Ei gynhyrchiad olaf yn La Scala oedd opera Massenet *Werther* ym 1976. Ym 1958 gwnaeth ei début yn yr Unol Daleithiau fel Creon mewn cynhyrchiad rhagorol o *Medea* yn Opera Dinesig Dallas gyda Maria Callas (trosglwyddwyd y cynhyrchiad hwn i Lundain ym 1959) ac aeth ymlaen i ymddangos yn aml yn Dallas.

Roedd ganddo repertoire eang a oedd yn cynnwys y rhan fwyaf o rolau cynrychioliadol bas y repertoire opera Eidalaidd yn y 18fed a'r 19eg ganrif, ond hefyd gweithiau Wagner a Mussorgsky. Roedd ei repertoire hefyd yn cynnwys gweithiau o Monteverdi i Richard Strauss, Debussy, Shostakovich, Milhaud, Pizzetti, a rhannau unigol mewn gweithiau corawl megis 9fed Symffoni a Missa Solemnis Beethoven, Offerennau Dros y Meirw Mozart a Verdi, ac ati.

## Gyrfa recordio
Recordiodd mwy na 30 o operâu ar gyfer y cwmnïau recordio mawr. Gyda Callas recordiodd naw opera gyflawn:
**Aida* (1955, yn rôl Il re d’Egitto)
**Rigoletto* (1955, yn rôl Sparafucile)
**Il trovatore* (1956, yn rôl Ferrando)
**La bohème* (1956, yn rôl Colline)
**Un ballo in maschera* (1956, yn rôl Tom)
**Il barbiere di Siviglia* (1957, yn rôl Don Basilio)
**La sonnambula* (1957, yn rôl Il conte Rodolfo)
**Turandot* (1957, yn rôl Timur)
**Norma* (1960, yn rôl Oroveso)

## Marwolaeth 
Bu farw Nicola Zaccaria yn Athen ar Orffennaf 24, 2007 o glefyd Alzheimer yn 84 oed.

## Cyfeiriadau
Categori:Genedigaethau 1912
Categori:Marwolaethau 1997
Categori:Cantorion opera